CELEX: 32008R0260
Language: fi
Date: 2008-03-18 00:00:00
Title: Komission asetus (EY) N:o 260/2008, annettu 18 päivänä maaliskuuta 2008 , Euroopan parlamentin ja neuvoston asetuksen (EY) N:o 396/2005 muuttamisesta laatimalla liite VII, jossa luetellaan sadonkorjuun jälkeistä kaasutusaineella käsittelyä koskevan poikkeuksen piiriin kuuluvat tehoaine/tuote-yhdistelmät (ETA:n kannalta merkityksellinen teksti)

19.3.2008   
            
            
               FI
            
            
               Euroopan unionin virallinen lehti
            
            
               L 76/31
            
         
      KOMISSION ASETUS (EY) N:o 260/2008,
   annettu 18 päivänä maaliskuuta 2008,
   Euroopan parlamentin ja neuvoston asetuksen (EY) N:o 396/2005 muuttamisesta laatimalla liite VII, jossa luetellaan sadonkorjuun jälkeistä kaasutusaineella käsittelyä koskevan poikkeuksen piiriin kuuluvat tehoaine/tuote-yhdistelmät
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 18 artiklan 3 kohdan toisen alakohdan,
   sekä katsoo seuraavaa:
   
               (1)
            
            
               Useat jäsenvaltiot ovat ilmoittaneet komissiolle tarpeesta poiketa liitteessä II ja III vahvistetuista enimmäisjäämäpitoisuuksista sekä luetelleet viljelykasvit ja torjunta-aineet, joita tarvittava poikkeus koskee. Tällaisen poikkeuksen avulla jäsenvaltiot voisivat sallia sadonkorjuun jälkeisen kaasutusaineella käsittelyn jälkeen omalla alueellaan kyseisissä liitteissä mainitut rajat ylittäviä tehoaineen jäämäpitoisuuksia estääkseen kaupan häiriöt sellaisten tuotteiden osalta, joille on tehty sadonkorjuun jälkeinen kaasutusaineella käsittely.
            
         
               (2)
            
            
               Sen vuoksi asetusta (EY) N:o 396/2005 olisi muutettava.
            
         
               (3)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Lisätään tämän asetuksen liite asetuksen (EY) N:o 396/2005 liitteeksi VII.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä maaliskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 70, 16.3.2005, s. 1. Aasetus sellaisena kuin se on muutettuna komission asetuksella (EY) N:o 178/2006 (EUVL L 29, 2.2.2006, s. 3).
   
      LIITE
      
         
            ”LIITE VII
            Asetuksen 18 artiklan 3 kohdassa tarkoitetut tehoaine/tuote-yhdistelmät
            
                        Tehoaine
                     
                     
                        Liitteeseen I sisältyvä tuote
                        (Koodinumero)
                     
                  
                        Fosforivety
                     
                     
                        Hedelmät (0100000), Vihannekset (0200000), Palkokasvit (0300000), Öljysiemenet ja öljysiemenkasvit (0400000), Viljat (0500000), Tee, kahvi, yrttiuutejuomat ja kaakao (0600000), Mausteet (0800000).
                     
                  
                        Aluminiumfosfidi
                     
                     
                        Hedelmät (0100000), Vihannekset (0200000), Palkokasvit (0300000), Öljysiemenet ja öljysiemenkasvit (0400000), Viljat (0500000), Tee, kahvi, yrttiuutejuomat ja kaakao (0600000), Mausteet (0800000).
                     
                  
                        Magnesiumfosfidi
                     
                     
                        Hedelmät (0100000), Vihannekset (0200000), Palkokasvit (0300000), Öljysiemenet ja öljysiemenkasvit (0400000), Viljat (0500000), Tee, kahvi, yrttiuutejuomat ja kaakao (0600000), Mausteet (0800000).
                     
                  
                        Sulfuryylifluoridi
                     
                     
                        Hedelmät (0100000), Viljat (0500000).”